46 ting unge, kåte og uerfarne mennesker burde vite om sex

Magnar Grønvik Müller

13. mai 2015

Det er ganske mange viktige ting ingen fortalte meg om sex da jeg var tenåring. Kunne ikke noen bare sagt det, liksom? spør innleggsforfatteren. Johannessen, Sara/NTB Scanpix

Dette skulle jeg ønske at jeg hadde blitt fortalt tydeligere.

Debatt

Dette er et debattinnlegg. Meninger i teksten står for skribentens regning.

Sex skal være fint og gøy. Sex blir ikke alltid fint og gøy. De siste ukene har det vært ganske mye debatt om sex som ikke er gøy. Seksuell trakassering ogvoldtekt. Masesex og gråsoner. Og hvordan det er ganske kjipt å havne i en situasjon hvor man er usikker på om man tråkket over noens grenser.

Vi har fått høre igjen og igjen hvor vanskelig sex er. Og at det hele er en kompleks problemstilling. Det er en viktig debatt. Hva kan vi gjøre for at det ikke skal bli sånn?

Magnar Grønvik Müller Privat

Jeg tror ikke sex trenger å være så vanskelig. Jeg tror ihvertfall vi gjør det vanskeligere enn det trenger å være. Og jeg er ganske sikker på at vi kan snakke bedre om sex enn vi gjør i dag. Jeg tror så klart ikke snakk vil løse alle problemene, men jeg er ganske sikker på at snakk kan hjelpe på en del av dem.

For det er ganske mange viktige ting ingen fortalte meg om sex da jeg var tenåring. Også var det en del ting jeg ble fortalt om sex som jeg i ettertid tror det ville vært best om jeg hadde sluppet å høre.

Jeg har egentlig måttet finne ut ganske mye på egenhånd. Kunne ikke noen bare sagt det, liksom?

Så jeg har forsøkt å skrive en slags liste over de tingene jeg synes det er viktigst at vi sier tydelig når vi snakker med unge, kåte og uerfarne mennesker om sex. Hjemme, i klasserommet, på internett, og kanskje spesielt gjennom populærkulturen.

Dette er det jeg synes at det er viktigst du vet om sex:

For det første, skam knyttet til sex er en skikkelig dårlig ting for alle.

Jenter er ikke horer eller løse eller mindre verdt hvis de har lyst til å ha sex Jenter er ikke horer eller løse eller mindre verdt hvis de har hatt sex Jenter er ikke horer eller løse eller mindre verdt hvis de liker å ha sex Det samme gjelder for gutter Det er helt greit å ha mange sexpartnere, både for gutter og jenter Gutter er ikke bedre enn andre gutter hvis de har hatt masse sex Det gjelder for så vidt også for jenter Du skal ikke skamme deg over å være kåt Du skal heller ikke skamme deg hvis du ikke er kåt Det haster ikke å ha sex Det er ikke viktig at du har sex Det er ikke noe ekkelt ved eller noe galt med det å ha sex med noen av samme kjønn

For det andre, sex er gøy, og skal først og fremst handle om lyst og glede.

Sex er ikke farlig Sex er gøy og deilig og fint når du gjør det med noen som også vil ha sex Det er ikke viktig at du elsker den du har sex med Første gangen du har sex er ikke viktigere enn de andre gangene du har sex Sex blir bedre når dere snakker ærlig før, under og etter sexen om hva dere har lyst på Det er gøy å finne ut hva man liker sammen Ikke alle liker det samme Det er greit at du har sexfantasier Også hvis de er litt rare Porno er stort sett ikke noen god sexmanual

For det tredje, hvis du skal ha sex må du være sikker på at den du vil ha sex med samtykker.

Nei betyr nei Kanskje betyr også nei Bare ja betyr ja Fravær av nei er ikke ja Det er helt greit å ombestemme seg underveis Du skal alltid spørre hvis du er usikker på om den du er med egentlig vil ha sex Det er bra å spørre uansett Det er alltid best å la være hvis du fortsatt er litt usikker etter å ha spurt Det er ikke noe galt med å bli usikker noen ganger, snarere tvert imot Drit i å mase hvis du får et nei Aldri forsøk å ha sex med noen som sover Aldri ha sex med noen som er så fulle at de ikke lenger vet hva de gjør At noen har rota med noen tidligere på kvelden betyr ikke nødvendigvis at de vil ha sex senere Ingen har rett til sex Ingen skylder noen sex Ingen er noen gang forpliktet til å ha sex Si ifra hvis noen er i ferd med å tråkke over grensene dine Sett grenser for hva du er villig til å gjøre mot andre Grip inn hvis du ser en venn som er i ferd med å tråkke over andres grenser

For det fjerde, ha sikker sex når du har sex!

Sex med kondom er også digg Det finnes mange typer beskyttelse Hvis dere er sammen er det lurt at dere leser pakningsvedlegget til p-pillene begge to Test deg selv regelmessig hvis du bytter mellom sexpartnere

Og til slutt: Pass på at du...

Ikke gjør sex til en større ting enn det trenger å være, da blir alt bare stress

Det ble til slutt en ganske lang liste, og det er fortsatt flere ting det går an å si. Det er ikke meningen at du skal memorisere hele listen. Bare du husker de fire hovedpunktene listen er delt inn under går ting stort sett bra: Gøy uten skam, med samtykke og beskyttelse.

Twitter: @mmmagnar

Delta i debattene — følg Aftenposten meninger på Facebook og Twitter